ระเบียบคณะกรรมการจัดสรรที่ดินจังหวัดแม่ฮ่องสอนระเบียบคณะกรรมการจัดสรรที่ดินจังหวัดแม่ฮ่องสอนว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๙ อาศัยอำนาจตามความในมาตรา๑๔ (๔) มาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดแม่ฮ่องสอน จึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดแม่ฮ่องสอนว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดแม่ฮ่องสอน หรือเจ้าพนักงานที่ดินจังหวัดแม่ฮ่องสอนสาขา ซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ๔ เมื่อเจ้าพนักงานที่ดินจังหวัดแม่ฮ่องสอนหรือเจ้าพนักงานที่ดินจังหวัดแม่ฮ่องสอน สาขา ได้รับแจ้งตามข้อ ๓ แล้วให้สั่งระงับการจดทะเบียนสิทธิและนิติกรรม แล้วดำเนินการดังต่อไปนี้(๑)ลงในบัญชีอายัด (บ.ท.ด.๒๗) โดยระบุว่า ระงับการจดทะเบียนสิทธิและนิติกรรม ตามมาตรา๕๐ แห่งพระราชบัญญัติการจัดสรรที่ดิน พ.ศ. ๒๕๔๓ตามหนังสือนิติบุคคล............ลงวันที่.......... แล้วลงลายมือชื่อกำกับไว้พร้อม วัน เดือน ปี(๒)เขียนคำสั่งห้ามโอน (ท.ด.๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินแปลงที่ถูกระงับเมื่อดำเนินการตามวรรคหนึ่งเสร็จแล้ว ให้เจ้าพนักงานที่ดินจังหวัดแม่ฮ่องสอน หรือเจ้าพนักงานที่ดินจังหวัดแม่ฮ่องสอนสาขา ทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ๕ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดแม่ฮ่องสอนหรือเจ้าพนักงานที่ดินจังหวัดแม่ฮ่องสอน สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดแม่ฮ่องสอนหรือเจ้าพนักงานที่ดินจังหวัดแม่ฮ่องสอน สาขายกเลิกการระงับการจดทะเบียนสิทธิและนิติกรรมก็ได้ข้อ๖ เมื่อเจ้าพนักงานที่ดินจังหวัดแม่ฮ่องสอนหรือเจ้าพนักงานที่ดินจังหวัดแม่ฮ่องสอนสาขา ได้รับแจ้งตามข้อ ๕ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดงและบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่ง ระงับการจดทะเบียนสิทธิและนิติกรรมตามหนังสือนิติบุคคล..................ลงวันที่.............หรือตามหลักฐานการชำระเงินเลขที่..............ลงวันที่.................. แล้วลงลายมือชื่อกำกับไว้พร้อมวัน เดือน ปี และปลดคำสั่งห้ามโอน (ท.ด.๓๗) ออกกรณีเจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดแม่ฮ่องสอนหรือเจ้าพนักงานที่ดินจังหวัดแม่ฮ่องสอน สาขาทำหนังสือแจ้งนิติบุคคลเรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศ ณ วันที่ ๑๘มกราคม พ.ศ. ๒๕๕๙พิพัฒน์ เอกภาพันธ์ผู้ว่าราชการจังหวัดแม่ฮ่องสอนประธานกรรมการจัดสรรที่ดินจังหวัดแม่ฮ่องสอนปริยานุช/จัดทำ๘ กุมภาพันธ์๒๕๕๙ปุณิกา/ตรวจ๘ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๐ ง/หน้า ๔/๒ กุมภาพันธ์ ๒๕๕๙